I begynnelsen av 2003, med en flåte bestående av 3 Fairchild Metro og 22 Saab 340B var setefaktoren på bedringens vei, som mange andre flyselskaper over hele verden opplevde. Samme år annonserte AeroLitoral kjøp av de første 5 Embraer ERJ 145, med leveranse fra midten av 2004. I desember 2003, etter en drifts-topp etter 13 år med 28 fly ble de siste 3 Fairchild Metro pensjonert. Tidlig året etter kom de første 3 ERJ-145 fra Brasil til Monterrey og begynte å erstatte Saab på ruter fra Monterrey som varte 1 time og 50 minutter. De første rutene var hovedsakelig til Chihuahua, Guadalajara, og Ciudad Juárez, og to nye fly ble lagt til senere på året. I dette året ble en wet leaseavtale inngått mellom Aerocaribe og AeroLitoral. Avtalen fastsatte at AeroLitoral skulle operere ruter sørøst i landet på vegne av Aerocaribe. Kontrakten dekket wet lease av 3 Saab 340B som skulle, opererere rutene til Mérida, Tuxtla Gutiérrez, og mellom Cancún og Cozumel. Avtalen varte et år og ble avsluttet i mai 2005.